text: Morgen-brand i Vamdrup
  24 april 2013 kl. 08.01
  Ladebygning ødelagt på minkfarm i Vamdrup, men alle dyr er i god behold.
  Branden opstod lidt efter klokken fem, hvorefter Kolding Brandvæsen blev alarmeret. Der var gået ild i halm og savsmuld i en ladebygning på Søbjergvej, men ilden blev slukket, før den bredte sig til andre bygninger.
  En flok ung-kreaturer i en nærliggende bygning blev sendt på græs. Burene med mink blev ikke generet af røg og flammer.
  Kolding Brandvæsen blev sidst på formiddagen afløst af Beredskabsstyrelsen.
  Teknikerne prøver i dag at finde ud, hvorfor branden opstod.
  